70 AGROSTOGRAPHTAE AEGYPTIACAE FRAGMENTA 



simile. Sed piget hae formae habitu toto , potioribusque characteribus 

 convenientes propiis nominibus insignire , omnibusque rite perpensis , a 

 Cenchro ciliari minime separandos esse contendimus. 



52. Cenchrus rigidifolius n. sp. 



In desertis regionis Kordofan Nubiae superioris. 

 Desunt nobis radix et culmi pars ima, sed species certe perennis. 

 Culmi firmiusculi, ascendentes , sub racemo scabridi , longitudinis 3 fere 

 decimetrorum. Folia plana, erecta , strictave firma, glaucescentia , facie 

 setulis appressis, sparsis scabra, strigosaque, ex inferiori parte lineari , 

 5 millimetra ut plurimum lata , longe subulata , ab infimis , quae deci- 

 metra 2 longitudine aequant, sensim decurtata. Ligula serie pilorum bre- 

 vissimorum composita. Vaginae ut folia firmae, striatae, ad oras pilosae, 

 in foliis inferioribus compressae, subancipites. Racemus terminalis , ex- 

 sertus , centimetra 5, 8 aequans. Rachis crebre flexuosa , acute trigona, 

 faciebus striatis, undique sub lente pube brevissima , hirtella, brevibus 

 distantiis et saepius in flexurarum convexitate foveolata. Foveolae istae , 

 margine ciliatae, callum discoideum, fere pezizaeforme in fundo exhibent. 

 Involucra locusias occultantia subsessilia, tristicha , approximata, demum 

 cum locustis decidua. Hae involucra , ut in praecedentibus , efformantur 

 pedunculo brevissimo , a basi statim incrassato , subturbinato , undique 

 setis involucrato , apice dilatato locustas 2. 3 sessiles gerente. Setae in- 

 volucri exteriores simplices , filiformes, scabridae , ab infimis gradatim 

 longiores ; interiores longiores paleaeformes, e parte inferiore crassiuscula 

 anguste membranaceo-marginata , rigida , compressa, subulatae , infer- 

 neque , a basi nempe ad medium vel paullo ultra, setulis rigidulis, pa- 

 tulis , discretis plumatae , caeterum nudae , scabrae. Setarum harum 

 inferiorum insuper una caeteris longior et robustior discreta , reliquae 

 locustas superantes per tractum valvulas fere aequans connatae. Locustae 

 sessiles, in eodem plano arcte contiguae , laterales centrali saepe minores, 

 saepeque tabescentes, perfectae 2-florae, flosculo inferiore 2-paleaceo , 

 neutro , superiore hermaphrodito. Gluma 2-valvis , flosculis dimidio bre- 

 vior. Valvulae membranaceae , decolores , ovalae, subacutae , concaviu- 

 sculae, uninerves , dorso pube rara adspersae , fere pulverulentae, inae- 

 quales , inferiore minore. Flosculi longitudine subaequales. Palea neutri 

 inferior convoluta , flosculum superiorem occultans , explanata ovata , 



